آمریکا‌نین پرزیدنتی دونالدترامپ، اؤزو حاقیندا عزل آراشدیرماسی باشلایان دموکرات‌لاری، 2016 و 2020 سئچیم‌لرینه موداخیله ائتمکده گوناهلاندیریب.
ترامپ، کونگره‌دکی دموکرات‌لارین اؤزو حاقیندا باشلاتدیغی عزل آراشدیرماسینا دایر توئیتر حسابین‌دان موختلیف آچیقلاما‌لار وئردی.
اوکراینا پرزیدنتی ولادیمیر زلنسکی ایله ائتدیگی تلفون گؤروشمه‌سینه دایر موخبیر راپورونو‌نون "حقیقتین یانین‌دان بئله کئچمدیگینی" ساوونان ترامپ،
"(نماینده‌لر مجلیسی‌نین کشفیات کومیته‌سی‌نین باشقانی آدام) شیف و (نماینده‌لر مجلیسینین باشقانی نانسی) پلوسی، بو گؤروشمه‌نین یازیسینی یایینلایاجاغیمینی اصلا دوشونمه‌دی‌لر. بونو ائتمه‌لییم اونلارا سورپریز اولدو و یاخالاندی‌لار. بو سوروشدورما آمریکان خالقینا قارشی ساختاکارلیق"! ایفاده‌لرینی ایستیفاده ائتدی.
ترامپ، باشقا بیر توئیترده ایسه،
هیچ بیر ایش گؤرمه‌یئن دموکرات‌لار، یالنیز 2020 سئچیم‌لرینه موداخیله ائتمیر، 2016 سئچیم‌لرینه ده موداخیله ائتمگی داوام ائتدیریرلر. اونلار دایاندیریلما‌لی"! چاغیریب.
دموکرات پارتینین 2016داکی باشقانی نامیزدی هیلاری کلینتون حاقین‌داکی یاسادیشی ادعا‌لارینی دا داوام ائتدیرن ترامپ،
ساختاکار هیلاری کلینتون، آمریکا کونگره‌سی‌نین رسمی اولا‌راق طلب ائتدیگی 33 مین میلی، چاغیریشی آلدیق‌دان سونرا سیلیب اسید ایله تمیزله‌یه‌بیلر اما من اوکراین پرزیدنتی ایله قایدا‌لارا اویغون تک بیر تلفون گؤروشمه‌سی ائتمم، ائله می؟ ایفریته اووو"! فیکرینی پایلاشدی.
آمریکا خاریجی ایشلر ناظیری مایک پومپئو دا کونگره‌نین ناظیرلیک‌دن اوکراینایا دایر ایستدیگی سندلر حاقیندا یونانیستان سفری اثناسیندا آچیقلاما‌لار وئردی.
پومپئو،
بیزدئن طلب ائدیلن سندلره قارشی ایلک جواب اولا‌راق، خاریجی ایشلر ناظیرلیگی دونن گئجه کونگره‌یه مکتوب گؤندریب. قانونون طلب ائتدیگی هر شئیی قطعیت ایله ائدجگیک". دئیه دانیشدی.
